**Tre års 100% stilling som ph.d.-kandidat i prosjektet «Rehabilitation and work participation”**

Tilknyttet Nasjonal Kompetansetjeneste for Revmatologisk Rehabilitering (NKRR), Diakonhjemmet Sykehus.

Diakonhjemmet Sykehus er et ideelt aksjeselskap heleid av stiftelsen Diakonhjemmet og får sitt oppdrag fra Helse Sør-Øst. Sykehuset mottar pasienter fra hele helseregionen innen revmamedisin, revmakirurgi og psykofarmakologi.

Klinikk for revmatologi, poliklinikk og forskning ved Diakonhjemmet Sykehus er en av de største revmatologiske avdelingene i landet, og inkluderer også Nasjonal kompetanse for revmatologisk rehabilitering (NKRR). Klinikken er evaluert som «god/utmerket" av Norges forskningsråd, og mer enn 40 personer har fullført sin doktorgrad siden 2000. Siden 2008 har avdelingen hatt status som EULAR Centre of Excellence innen revmatologi, en internasjonal anerkjennelse av forskningens høye faglige kvalitet. Mer enn 40 personer med ulik profesjonsbakgrunn har gjennomført sin doktorgrad ved avdelingen.

Nasjonal kompetansetjeneste for revmatologisk rehabilitering (NKRR) er en landsdekkende kompetansetjeneste som samler, utvikler og formidler kunnskap om rehabilitering for personer med revmatiske sykdommer. NKRR har i dag en tverrfaglig stab på 25 heltids- eller deltidsansatte, inkludert 4 seniorforskere , 4 professorer, og mange doktorgrads- og postdoktorkandidater, se www.nkrr.no

**RehabNytte studien og arbeidsdeltakelse**

PhD kandidaten vil ha NKRR som sin arbeidsgiver, og i hovedsak ha sitt virke tilknyttet multisenterstudien RehabNytte, et samarbeid mellom NKRR, NKARR, FFO, FOU-nettverket (VIRKE Rehab), som blant annet har samlet data om nytte av rehabilitering for arbeidsdeltagelse.

Data om arbeidsdeltagelse før og etter rehabiliteringsopphold er samlet inn hos cirka 4000 pasienter med ulike diagnoser. Selvrapporterte data inkluderer arbeidsstatus og arbeidsevne og vil kobles til arbeids- og helserelaterte ytelser fra NAV. ClinicalTrials.gov ID: NCT03764982.

Vi har fått forskningsmidler fra Stiftelsen DAM til å utforske arbeidsdeltagelse ved å undersøke:

* Om individuelle og sykdomsrelaterte faktorer (som yrke, utdannelse, tidligere sykefravær, smerte, diagnose) og type rehabilitering (inneliggende/poliklinisk/arbeidsrettet rehabilitering) kan forutsi endring i arbeidsevne og arbeids- og helserelaterte ytelser etter rehabilitering?
* Om det er forskjell i arbeidsdeltagelse (helserelaterte ytelser) fra året før til året etter rehabilitering, mellom deltakere i rehabilitering og en matchet kontrollgruppe av sykmeldte som ikke har mottatt rehabilitering?
* Om det er forskjeller i arbeidsevne og arbeids- og helserelaterte ytelser mellom deltakere som ble berørt og ikke berørt av COVID-19 pandemien?

Resultatene av studien forventes å få betydning for hvordan rehabiliteringsopphold organiseres i helsetjenesten. Ny kunnskap om nytten av rehabilitering for arbeidslivet og synliggjøring av områder som trenger forbedring vil styrke helsetjenesten.

**Ph.d-kandidaten bør ha:**

* Formell kompetanse ved gjennomført mastergrad innen helsefag (eller tilsvarende) med karakter B eller bedre
* God kjennskap til rehabiliteringsfeltet i Norge
* Erfaring med kvantitativ metode
* Gode ferdigheter i statistikk
* Gode ferdigheter i akademisk engelsk
* Godkjent opptak til ph.d-programmet ved Medisinsk fakultet, Universitetet i Oslo innen 3 mnd. etter ansettelse i stillingen

**Ønskede ferdigheter**

* Relevant erfaring med forskning
* Evne til å jobbe selvstendig og målrettet
* Erfaring fra feltene rehabilitering eller arbeidsdeltagelse
* God gjennomføringsevne
* Gode samarbeidsevner

**Vi tilbyr**

* Mulighet for akademisk utvikling i et kreativt fag- og forskningsmiljø
* Tilhørighet i en gruppe med stipendiater ved NKRR
* Et utfordrende og raust arbeidsmiljø med tett veiledning, regelmessige møter og seminarer
* Finansiering for hele 3-års perioden

**Søknad**

Beskriv i søknaden din motivasjon og kvalifikasjoner for å søke på stillingen. Søknaden skal også inneholde et notat med dine refleksjoner over temaene rehabilitering og arbeidsdeltagelse. I den elektroniske applikasjonsportalen må du laste opp:

* CV (oppsummering av utdanning, tidligere arbeidserfaring innen eller utenfor akademia)
* Kopier av vitnemål/attester
* Kopier av masteroppgave og annet vitenskapelig arbeid du vil at evalueringskomiteen skal vurdere, i tillegg til en liste over mulige publikasjoner
* Refleksjonsnotat på engelsk (1-2 sider) om hvordan spesialisert rehabilitering kan tenkes å bidra til økt arbeidsdeltagelse
* Navn, e-post og telefonnummer til 2-3 referanser (beskriv forholdet til søkeren)

**Kontaktinformasjon**

Hovedveileder prof. Till Uhlig (tillmann.uhlig@medisin.uio.no), tlf. +47 92626614 og prosjektleder Rikke Helene Moe (RikkeHelene.Moe@diakonsyk.no ),tlf. +47 92454587. Enhetsleder er Hilde W. Aasarmoen (HildeMarie.Aasarmoen@diakonsyk.no).

Prosjektbeskrivelse kan sendes på forespørsel.

Lønn er fastsatt i samsvar med lønnsskalaen for ph.d.-kandidater ved NKRR, for tiden 530 000,- kroner.

**Evalueringskomite**

* Som søker vil du bli vurdert av en evalueringskomite
* Husk at alle dokumenter skal være på engelsk eller på et skandinavisk språk
* Søknadsfrist: 21. november 2021